ᱯᱩᱱᱮ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱯᱩᱱᱮ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: PUNE) ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱱᱮ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱤᱫ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱾ ᱯᱩᱱᱮ ᱡᱚᱸᱠᱥᱚᱱ ᱨᱮ ᱖ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮ ᱢᱤᱫ ᱩᱯᱱᱚᱜᱚᱨ ᱴᱨᱮᱱ ᱱᱮᱴᱣᱟᱨᱠ ᱦᱚᱸ ᱢᱮᱱᱟᱜᱼᱟ ᱾

ᱱᱚᱣᱟ ᱨᱮᱱᱟᱜ ᱵᱟᱨᱭᱟ ᱦᱚᱨ ᱢᱮᱱᱟᱜᱼᱟ, ᱮᱛᱚᱢ ᱨᱮ ᱮᱪ.ᱮᱪ. ᱟᱜᱟ ᱠᱷᱟᱱ ᱨᱳᱰ ᱠᱷᱚᱱ ᱟᱨ ᱠᱚᱧᱮ ᱨᱮ ᱨᱟᱡᱟ ᱵᱟᱦᱟᱫᱩᱨ ᱢᱤᱞᱥ ᱨᱳᱰ ᱠᱷᱚᱱ ᱾ ᱱᱚᱣᱟ ᱫᱚ ᱯᱩᱱᱮ ᱯᱩᱞᱤᱥ ᱟᱨ ᱥᱮᱱᱴᱨᱟᱞ ᱨᱤᱡᱚᱨᱵᱽ ᱯᱩᱞᱤᱥ ᱯᱷᱳᱨᱥ ᱦᱚᱛᱮᱛᱮ ᱠᱚᱱᱴᱨᱚᱞ ᱟᱨ ᱨᱮᱜᱩᱞᱮᱴ ᱟᱠᱟᱱᱟ ᱾

ᱱᱟᱜᱟᱢ
ᱥᱤᱧᱚᱛ ᱨᱮ ᱯᱩᱭᱞᱩ ᱯᱟᱥᱮᱱᱡᱚᱨ ᱴᱨᱮᱱ ᱫᱚ ᱑᱖ ᱮᱯᱨᱤᱞ ᱑᱘᱕᱓ ᱥᱟᱞᱮ ᱨᱮ ᱢᱩᱢᱵᱟᱭ ᱨᱮ ᱪᱷᱚᱛᱨᱚᱯᱚᱛᱤ ᱥᱤᱵᱟᱡᱤ ᱢᱚᱦᱟᱨᱟᱡᱽ ᱴᱟᱨᱢᱤᱱᱟᱥ ᱠᱷᱚᱱ ᱴᱷᱟᱱᱮ ᱫᱷᱟᱹᱨᱤᱡ ᱜᱨᱮᱴ ᱤᱱᱰᱤᱭᱟᱱ ᱯᱮᱱᱤᱱᱥᱩᱞᱟ ᱨᱮᱞᱣᱮ ᱦᱚᱛᱮᱛᱮ ᱞᱟᱜᱟᱣ ᱟᱠᱟᱱ ᱴᱨᱮᱠ ᱨᱮ ᱪᱟᱞᱟᱣ ᱞᱮᱱᱟ ᱾ ᱡᱤ. ᱟᱭᱤ. ᱯᱤ. ᱟᱨ. ᱞᱟᱭᱤᱱ ᱫᱚ ᱑᱘᱕᱔ ᱥᱟᱞᱮ ᱨᱮ ᱠᱚᱞᱭᱟᱱ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ, ᱛᱟᱭᱚᱢ ᱑᱘᱕᱖ ᱥᱟᱞᱮ ᱨᱮ ᱯᱟᱪᱮ ᱜᱷᱟᱴ ᱫᱷᱟᱨᱮ ᱨᱮ ᱯᱚᱞᱟᱥᱫᱟᱨᱤ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱮᱛᱚᱢ-ᱥᱟᱢᱟᱝ ᱥᱮᱫ ᱠᱷᱳᱯᱳᱞᱤ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾ ᱡᱚᱠᱷᱚᱱ ᱵᱳᱦᱚᱨ ᱜᱷᱟᱴ ᱨᱮ ᱵᱮᱱᱟᱣ ᱠᱟᱹᱢᱤ ᱪᱟᱞᱟᱜ ᱠᱟᱱ ᱚᱠᱛᱚ ᱨᱮ, GIPR ᱫᱚ ᱑᱘᱕᱘ ᱥᱟᱞᱮ ᱨᱮ ᱠᱷᱟᱱᱰᱟᱞᱟ–ᱯᱩᱱᱮ ᱴᱨᱮᱠ ᱫᱚ ᱡᱚᱛᱚ ᱦᱚᱲ ᱠᱚ ᱞᱟᱹᱜᱤᱫ ᱛᱮ ᱮᱛᱦᱚᱵ ᱠᱮᱫᱼᱟ ᱾ ᱑᱘᱕᱘ ᱥᱟᱞᱮ ᱨᱮ ᱯᱩᱱᱮ ᱨᱮᱞᱣᱮ ᱥᱴᱮᱥᱚᱱ ᱮᱦᱚᱵ ᱞᱮᱱᱟ ᱾ ᱯᱚᱞᱟᱥᱫᱟᱨᱤ ᱫᱚ ᱠᱷᱟᱱᱰᱟᱞᱟ ᱠᱷᱚᱱ ᱡᱚᱲᱟᱣ ᱟᱠᱟᱱ ᱵᱳᱦᱟᱨ ᱜᱷᱟᱴ ᱞᱟᱭᱤᱱ ᱫᱚ ᱑᱘᱖᱒ ᱥᱟᱞᱮ ᱨᱮ ᱯᱩᱨᱟᱹᱣ ᱞᱮᱱᱟ, ᱡᱟᱦᱟᱸ ᱫᱚ ᱢᱩᱢᱵᱟᱭ ᱟᱨ ᱯᱩᱱᱮ ᱛᱟᱞᱟ ᱛᱮ ᱡᱚᱲᱟᱣ ᱮᱱᱟ ᱾ ᱑᱙᱒᱕ ᱥᱟᱞᱮ ᱨᱮ ᱯᱩᱱᱮ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾

ᱢᱩᱢᱵᱟᱭ–ᱪᱮᱱᱱᱟᱭ ᱞᱟᱭᱤᱱ ᱨᱮᱱᱟᱜ ᱯᱩᱱᱮ–ᱨᱟᱭᱪᱩᱨ ᱥᱮᱠᱴᱚᱨ ᱫᱚ ᱛᱷᱚᱠ ᱦᱟᱹᱴᱤᱧ ᱨᱮ ᱮᱦᱚᱵ ᱟᱠᱟᱱᱟ: ᱯᱩᱱᱮ ᱠᱷᱚᱱ ᱵᱟᱨᱥᱤ ᱨᱳᱰ ᱫᱷᱟᱹᱨᱤᱡ ᱨᱮᱱᱟᱜ ᱦᱟᱹᱴᱤᱧ ᱫᱚ ᱑᱘᱕᱙ ᱥᱟᱞᱮ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ, ᱵᱟᱨᱥᱤ ᱨᱳᱰ ᱠᱷᱚᱱ ᱢᱳᱦᱳᱞ ᱫᱷᱟᱹᱨᱤᱡ ᱑᱘᱖᱐ ᱥᱟᱞᱮ ᱨᱮ ᱟᱨ ᱢᱳᱦᱳᱞ ᱠᱷᱚᱱ ᱥᱳᱞᱟᱯᱩᱨ ᱫᱷᱟᱹᱨᱤᱡ ᱦᱚᱸ ᱑᱘᱖᱐ ᱥᱟᱞᱮ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱑᱘᱖᱕ ᱥᱟᱞᱮ ᱨᱮ ᱥᱳᱞᱟᱯᱩᱨ ᱠᱷᱚᱱ ᱮᱛᱚᱢ ᱥᱮᱫ ᱞᱟᱭᱤᱱ ᱨᱮᱱᱟᱜ ᱠᱟᱹᱢᱤ ᱮᱦᱚᱵ ᱞᱮᱱᱟ ᱟᱨ ᱑᱘᱗᱑ ᱥᱟᱞᱮ ᱨᱮ ᱱᱚᱣᱟ ᱞᱟᱭᱤᱱ ᱫᱚ ᱨᱟᱭᱪᱩᱨ ᱫᱷᱟᱹᱨᱤᱡ ᱵᱟᱲᱦᱟᱣ ᱮᱱᱟ ।

ᱮᱛᱚᱢ ᱢᱚᱦᱚᱨᱚᱛᱟ ᱨᱮᱞᱣᱮ (SMR) ᱫᱚ ᱑᱘᱙᱐ ᱥᱟᱞᱮ ᱨᱮ ᱞᱳᱱᱰᱟ ᱠᱷᱚᱱ ᱢᱤᱨᱟᱡᱽ ᱞᱮᱠᱟᱛᱮ ᱯᱩᱱᱮ ᱫᱷᱟᱹᱨᱤᱡ ᱢᱤᱫ ᱪᱟᱸᱜᱟ ᱥᱟᱶᱛᱮ ᱢᱤᱴᱚᱨ-ᱜᱮᱡᱽ ᱵᱚᱥᱠᱚ-ᱜᱩᱸᱴᱠᱚᱞ ᱨᱮᱞᱣᱮ ᱞᱟᱭᱤᱱ ᱯᱩᱨᱟᱹᱣ ᱞᱮᱫᱼᱟ ᱾ ᱯᱩᱱᱮ-ᱞᱳᱱᱰᱟ ᱢᱩᱬᱩᱛ ᱠᱷᱚᱸᱰ ᱫᱚ ᱑᱙᱗᱑ ᱥᱟᱞᱮ ᱨᱮ ᱢᱤᱴᱟᱨ-ᱜᱮᱡᱽ ᱠᱷᱚᱱ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱟᱨ) ᱵᱨᱚᱰ-ᱜᱮᱡᱽ ᱨᱮ ᱦᱮᱡ ᱞᱮᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱥᱤᱧᱚᱛ ᱨᱮ ᱨᱮᱞᱣᱮ ᱤᱞᱮᱠᱴᱨᱤᱠᱮᱥᱚᱱ ᱫᱚ ᱓ ᱯᱷᱮᱵᱨᱩᱣᱟᱨᱤ ᱑᱙᱒᱕ ᱥᱟᱞᱮ ᱨᱮ ᱑.᱕ ᱠᱤ.ᱵᱤ. ᱰᱤ.ᱥᱤ. ᱨᱮ ᱡᱤ.ᱟᱭᱤ.ᱯᱤ.ᱟᱨ. ᱦᱚᱛᱮᱛᱮ ᱵᱚᱢᱵᱮ ᱵᱷᱤᱠᱴᱚᱨᱤᱭᱟ ᱴᱟᱨᱢᱤᱱᱟᱥ ᱟᱨ ᱠᱩᱨᱞᱟ ᱛᱟᱞᱟ ᱨᱮ ᱯᱩᱭᱞᱩ ᱤᱞᱮᱠᱴᱨᱤᱠ ᱴᱨᱮᱱ ᱥᱟᱶ ᱮᱦᱚᱵ ᱞᱮᱱᱟ ᱾ ᱠᱚᱞᱭᱟᱱ–ᱯᱩᱱᱮ ᱥᱮᱠᱥᱚᱱ ᱫᱚ ᱑᱙᱓᱐ ᱥᱟᱞᱮ ᱨᱮ ᱑.᱕ ᱠᱤ.ᱵᱤ. ᱰᱤ.ᱥᱤ. ᱚᱵᱷᱟᱨᱦᱮᱰ ᱥᱤᱥᱴᱟᱢ ᱥᱟᱶᱛᱮ ᱤᱞᱮᱠᱴᱨᱤᱯᱷᱤᱰ ᱛᱮᱭᱟᱨ ᱞᱮᱱᱟ ᱾

᱕ ᱢᱮ ᱒᱐᱑᱓ ᱥᱟᱞᱮ ᱨᱮ ᱠᱚᱞᱭᱟᱱ ᱠᱷᱚᱱ ᱠᱷᱳᱯᱳᱞᱤ ᱟᱨ ᱠᱚᱞᱭᱟᱱ ᱠᱷᱚᱱ ᱠᱚᱥᱟᱨᱟ ᱫᱷᱟᱹᱨᱤᱡ ᱑.᱕ ᱠᱤᱞᱳᱵᱷᱤᱴ ᱮ.ᱥᱤ. ᱨᱮ ᱵᱮᱵᱷᱟᱨᱚᱜ ᱠᱟᱱ ᱠᱚᱞᱭᱟᱱ ᱮ.ᱥᱤ. ᱫᱚ ᱒᱕ ᱠᱤᱞᱳᱵᱷᱤᱴ ᱮ.ᱥᱤ. ᱨᱮ ᱵᱚᱫᱚᱞ ᱟᱠᱟᱱᱟ ᱾"From May 5, faster Central Railway with AC power" Times of India (30 April 2013). Retrieved on 2013-07-16. ᱞᱳᱠᱢᱚᱱᱭᱚ ᱛᱤᱞᱚᱠ ᱴᱟᱨᱢᱤᱱᱟᱥ ᱴᱷᱟᱱᱮ ᱠᱚᱞᱭᱟᱱ ᱠᱷᱚᱸᱰ ᱨᱮ ᱑.᱕ ᱠᱮ.ᱵᱷᱤ. ᱰᱤ.ᱥᱤ. ᱠᱷᱚᱱ ᱒᱕ ᱠᱮ.ᱵᱷᱤ. ᱮ.ᱥᱤ. ᱨᱮ ᱵᱮᱱᱟᱣ ᱑᱒ ᱡᱟᱱᱩᱣᱟᱨᱤ ᱒᱐᱑᱔ ᱨᱮ ᱯᱩᱨᱟᱹᱣ ᱞᱮᱱᱟ ᱾ CSMT ᱠᱷᱚᱱ LTT ᱦᱟᱹᱴᱤᱧ ᱫᱚ ᱑.᱕ kV DC ᱠᱷᱚᱱ ᱒᱕ kV AC ᱨᱮ ᱘ ᱡᱩᱱ ᱒᱐᱑᱕ ᱨᱮ ᱵᱚᱫᱚᱞ ᱟᱠᱟᱱᱟ ᱾"Soon, faster trains on Kalyan-LTT route" The Times of India (13 January 2014). Retrieved on 2014-06-11. ᱠᱚᱥᱟᱨᱟ–ᱯᱩᱱᱮ ᱥᱮᱠᱥᱚᱱ ᱦᱚᱸ ᱒᱐᱑᱐ ᱥᱟᱞᱮ ᱨᱮ ᱑.᱕ KV DC ᱠᱷᱚᱱ ᱒᱕ KV AC ᱨᱮ ᱵᱚᱫᱚᱞ ᱟᱠᱟᱱᱟ ᱾

᱒᱐᱑᱗ ᱥᱟᱞᱮ ᱨᱮ ᱯᱩᱱᱮ-ᱫᱚᱣᱩᱸᱰ-ᱵᱷᱤᱜᱽᱣᱟᱱ ᱵᱷᱟᱜᱽ ᱨᱮ ᱤᱞᱮᱠᱴᱨᱤᱠᱮᱥᱚᱱ ᱦᱩᱭ ᱞᱮᱱᱟ ᱾

᱒᱐᱒᱐ ᱥᱟᱞᱮ ᱫᱷᱟᱹᱨᱤᱡ ᱯᱩᱱᱮ-ᱢᱤᱨᱟᱡᱽ ᱠᱷᱚᱸᱰ ᱨᱮᱱᱟᱜ ᱤᱞᱮᱠᱴᱨᱤᱠᱯᱷᱤᱰ ᱦᱩᱭᱩᱜ ᱠᱟᱱᱟ ᱾

 ᱤᱱᱯᱷᱨᱟᱥᱴᱨᱚᱠᱪᱚᱨ 
ᱱᱚᱣᱟ ᱥᱴᱮᱥᱚᱱ ᱨᱮ ᱥᱠᱟᱭᱣᱟᱠ ᱥᱟᱶᱛᱮ ᱯᱮᱭᱟ ᱯᱷᱩᱴᱵᱨᱤᱡᱽ ᱢᱮᱱᱟᱜᱼᱟ ᱾ ᱯᱷᱩᱴᱵᱨᱤᱡᱽ ᱨᱮ ᱞᱤᱯᱷᱴ ᱥᱮᱵᱟ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱥᱴᱮᱥᱚᱱ ᱫᱚ ᱢᱟᱨᱟᱝ ᱥᱴᱟᱱᱰᱟᱨᱰ ᱛᱮ ᱩᱛᱷᱱᱟᱹᱣ ᱞᱟᱹᱜᱤᱫ ᱯᱞᱟᱱ ᱠᱚ ᱵᱮᱱᱟᱣ ᱠᱟᱱᱟ ᱾

ᱥᱮᱵᱟ
ᱯᱩᱱᱮ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱩᱢᱵᱟᱭ, ᱜᱩᱡᱽᱨᱟᱴ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱮᱛᱚᱢ ᱥᱮᱱᱚᱜ ᱜᱟᱜ ᱴᱨᱮᱱ ᱠᱚ ᱞᱟᱹᱜᱤᱫ ᱢᱤᱫ ᱥᱴᱚᱯ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱱᱚᱣᱟ ᱫᱚ ᱜᱳᱣᱟ ᱟᱨ ᱠᱚᱨᱱᱟᱴᱚᱠ ᱠᱷᱚᱱ ᱠᱚᱧᱮ ᱥᱮᱱᱚᱜ ᱜᱟᱜ ᱴᱨᱮᱱ ᱠᱚ ᱞᱟᱹᱜᱤᱫ ᱢᱤᱫ ᱥᱴᱚᱯ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱢᱟᱞ ᱥᱟᱜᱟᱲᱚᱢ ᱨᱮᱱᱟᱜ ᱢᱤᱫ ᱢᱩᱬᱩᱛ ᱛᱟᱞᱢᱟ ᱠᱟᱱᱟ ᱾

ᱩᱯᱱᱚᱜᱚᱨ ᱨᱮᱞ
ᱯᱩᱱᱮ ᱩᱯᱱᱚᱜᱚᱨ ᱨᱮᱞᱣᱮ ᱫᱚ ᱢᱤᱫᱴᱟᱹᱝ ᱦᱚᱨ, ᱯᱩᱱᱮ ᱡᱚᱸᱠᱥᱚᱱ ᱠᱷᱚᱱ ᱞᱳᱱᱟᱣᱟᱞᱟ ᱟᱨ ᱚᱱᱟ ᱨᱮᱱᱟᱜ ᱴᱷᱟᱶ, ᱥᱤᱵᱟᱡᱤᱱᱚᱜᱚᱨ ᱠᱷᱚᱱ ᱛᱟᱞᱮᱜᱚᱸᱡᱽ ᱴᱷᱟᱶ ᱨᱮ ᱥᱮᱱᱚᱜᱼᱟ ᱾ ᱯᱩᱱᱮ ᱠᱷᱚᱱ ᱞᱳᱱᱟᱣᱟᱞᱟ ᱰᱟᱦᱟᱨ ᱨᱮ ᱑᱕ ᱜᱚᱴᱟᱝ ᱨᱮᱞ ᱟᱨ ᱥᱤᱵᱟᱡᱤᱱᱚᱜᱚᱨ ᱠᱷᱚᱱ ᱛᱟᱞᱮᱜᱟᱶ ᱰᱟᱦᱟᱨ ᱨᱮ ᱯᱮᱭᱟ ᱨᱮᱞ ᱪᱟᱞᱟᱜ ᱠᱟᱱᱟ ᱾

ᱯᱩᱱᱮ ᱡᱚᱸᱠᱥᱚᱱ ᱟᱨ ᱫᱟᱣᱩᱸᱰ ᱥᱴᱮᱥᱚᱱ ᱛᱟᱞᱟ ᱨᱮ ᱘ ᱜᱚᱴᱟᱝ ᱰᱮᱢᱩ ᱴᱨᱮᱱ ᱢᱮᱱᱟᱜᱼᱟ ᱾ ᱱᱚᱣᱟ ᱠᱷᱚᱸᱰ ᱫᱚ ᱤᱞᱮᱠᱴᱨᱤᱯᱷᱤᱰ ᱟᱠᱟᱱᱟ ᱟᱨ ᱱᱚᱣᱟ ᱫᱚ ᱩᱯᱱᱚᱜᱚᱨ ᱨᱮᱞ ᱨᱮ ᱥᱮᱞᱮᱫ ᱞᱟᱹᱜᱤᱫ ᱡᱚᱡᱚᱱᱟ ᱢᱮᱱᱟᱜᱼᱟ ᱾

ᱯᱩᱱᱮ ᱟᱨ ᱚᱦᱢᱚᱫᱽᱱᱚᱜᱚᱨ ᱥᱴᱮᱥᱚᱱ ᱛᱟᱞᱟ ᱨᱮ ᱰᱮᱢᱩ ᱥᱮᱵᱟ ᱮᱛᱚᱦᱚᱵᱚᱜ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱪᱮᱫᱟᱜ ᱥᱮ ᱫᱟᱣᱩᱸᱰ-ᱟᱱᱠᱟᱭ ᱠᱷᱚᱸᱰ ᱨᱮᱱᱟᱜ ᱒᱔ ᱜᱚᱴᱟᱝ ᱥᱴᱮᱥᱚᱱ ᱯᱩᱱᱮ ᱨᱮᱞ ᱰᱤᱵᱤᱡᱚᱱ ᱨᱮ ᱢᱮᱥᱟ ᱦᱩᱭᱩᱜᱼᱟ ᱾ ᱱᱤᱛᱚᱜ ᱫᱟᱣᱩᱸᱰ-ᱟᱱᱠᱟᱭ ᱠᱷᱚᱸᱰ ᱫᱚ ᱥᱳᱞᱟᱯᱩᱨ ᱨᱮᱞ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾ ᱯᱩᱱᱮ ᱰᱤᱵᱤᱡᱚᱱ ᱥᱟᱶ ᱢᱮᱥᱟ ᱠᱟᱛᱮ ᱚᱦᱢᱚᱫᱽᱱᱚᱜᱚᱨ ᱟᱨ ᱯᱩᱱᱮ ᱨᱮᱞᱣᱮ ᱥᱴᱮᱥᱚᱱ ᱛᱟᱞᱟ ᱨᱮ ᱰᱮᱢᱩ ᱥᱮᱵᱟ ᱮᱛᱚᱦᱚᱵ ᱨᱮᱱᱟᱜ ᱥᱚᱢᱵᱚᱸᱫᱷ ᱦᱩᱭ ᱫᱟᱲᱮᱭᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱩᱱᱮ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱑᱘᱕᱘ ᱨᱮ ᱡᱷᱤᱡ ᱞᱮᱱ
ᱛᱷᱚᱠ:ᱯᱩᱱᱮ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱥᱤᱧᱚᱛᱤᱭᱟᱹ ᱨᱮᱞᱣᱮ ᱮ᱑ ᱛᱷᱚᱠ ᱥᱴᱮᱥᱚᱱ ᱠᱚ